विशिष्ट सेवा पदक
विशिष्ट सेवा पदक (वीएसएम/VSM) भारत सरकार द्वारा सशस्त्र बलों के सभी रैंकों के कर्मियों के लिए , "विशिष्ट आदेश पर की जाने वाली असाधारण सेवा हेतु ", दिया जाने वाला सम्मान है। यह सम्मान मरणोपरांत भी प्रदान किया जा सकता है और एक से अधिक बार सम्मान प्राप्त करने पर रिबन पर एक 'बार' द्वारा अंकित किया जाता हैं। सम्मान के साथ "वीएसएम" का उपयोग करने का अधिकार नामपत्र के रूप में दिया जाता है। पदक मूलतः "विशिष्ट सेवा पदक, वर्ग III" के रूप में स्थापित किया गया था। इसका नाम 27 जनवरी 1967 को अपने वर्तमान नाम पर रखा गया था। पदक का डिजाइन अपरिवर्तित रहा और केवल रिकॉर्डों पर ही ये परिवर्तन दिखाई दिया। वर्ष 1980 से, सैन्य परिचालन में असाधारण सेवाओं के लिए युद्ध सेवा पदक दिया जाने लगा। तब से वीएसएम को शान्तिकालीन विशिष्ट सेवा तक सीमित कर दिया गया है।